# data[].attributes.body
He buscat per internet i he trobat que hi ha companyies com  Fairphone, que garanteixen mòbils lliures de conflictes, i Puzzlephone són algunes de les que s'oposen al model de producció actual: eliminen l'obsolescència programada i, consegüentment, eviten la contaminació provocada pels residus electrònics.

# data[].attributes.body
Reduir: Minimitzar la quantitat de roba de primera mà que comprem.
Reutilització: Una vegada que una peça ja no ens serveix, pot resultar d’utilitat per a altres persones. Per exemple, alguna peça de roba que se'ns faci petita per a tu però que el teu germà/na podria utilitzar. Pots també donar-la a alguna organització que distribueixi roba entre sectors socials amb pocs recursos o pots vendre-la o donar-la a tendes de roba de segona mà.
Reciclar: Després d’un determinat període d’ús arriba un moment en què una peça ja no es pot usar per a vestir: Si tirem la roba a la brossa, desaprofitem aquest recurs. Podem tirar-la a contenidors específics per al seu posterior reciclatge per empreses especialitzades.

# data[].attributes.body
Amb el Comerç Just, es persegueix millorar l’accés al mercat de les persones productores més desfavorides i canviar les injustes regles del comerç internacional convencional. Amb el Comerç Just, es redueix el nombre d’intermediaris del mercat convencional internacional, al mateix temps que els existents (importadores, distribuïdores i botigues de Comerç Just), redueixen els seus marges de benefici perquè aquests arribin al productor. El Comerç Just constitueix per tant, una alternativa ètica al model comercial actual atès que en ell s’estableixen unes relacions d’intercanvi basades en el tracte directe, el diàleg i el respecte mutu, amb criteris no solament econòmics sinó també socials i mediambientals.Els criteris que promouen el Comerç Just són:
- Salaris i condicions laborals dignes per als grups productors del Sud, organitzats en associacions, cooperatives o grups amb un funcionament democràtic.
- Protecció dels drets fonamentals de les persones.
- Igualtat entre homes i dones
- No explotació infantil
- Elaboració d’articles de qualitat amb pràctiques favorables al medi ambient.

# data[].attributes.body
El consum local es refereix, a la compra de productes que s’elaboren amb molt poca distància física entre les persones productores i consumidores. Consumir productes locals i de temporada fomenta l’economia a petita escala i redueix els intermediaris. A més els aliments mantenen millor els valors nutritius i es redueix la contaminació que produeix el seu transport.

# data[].attributes.body
El canvi climàtic s’ha convertit en una realitat de la qual les diverses maneres d’aconseguir energia en són una part responsable. Les centrals nuclears i tèrmiques per exemple, són altament contaminants i influeixen en el canvi de la composició de l’atmosfera. Existeixen energies alternatives com són el sol, el vent, els residus forestals, agrícoles i ramaders que són renovables i nets.